KS Daily View 29 ก.ย. 2022
29 กันยายน 2565

KS Daily View 29.09.2022 > Rebound ระยะสั้น กนง. ขึ้นดอกเบี้ยฯ/ธนาคารพาณิชย์ปรับดอกเบี้ยตาม SET วันนี้คาด 1595 –1615 จุด หุ้นแนะนำ SCB, BE8
ประเด็นที่เกิดขึ้นเมื่อวาน
ต่างประเทศ : สินทรัพย์เสี่ยงและสินทรัพย์ปลอดภัยผันผวนสูง ผลจากเมื่อคืนธนาคารกลางอังกฤษ(BoE) ประกาศกลับมาทำ QE(รับซื้อพันธบัตรรัฐบาลระยะยาว) เพื่อพยุงตลาดพันธบัตร โดยเฉพาะดอกเบี้ยพันธบัตรอังกฤษที่ปรับตัวสูงขึ้นแรงในช่วงทีผ่านมา สวนทางกับประเทศอื่นที่ขึ้นดอกเบี้ยฯและถอนสภาพคล่อง QE  โดยรวมทำให้เมื่อคืนตลาดอาจจะคาดหวังการกลับมาอัดฉีดสภาพคล่องของธนาคารกลางอื่นๆในระยะถัดไป ระยะสั้นทำให้
1.) Bond Yields ทั่วโลกปรับลงแรงทั้งฝั่งสหรัฐ Bond Yields อายุ 10 ปีปรับลงจาก 4% ลงมาล่าสุดอยู่ที่ 3.7% ตามฝั่งอังกฤษ Bond Yields 10 ปีปรับลงจาก 4.5% ลงมาล่าสุดอยู่ที่ 4%ฯลฯ
2.) ค่าเงินปอนด์แข็งค่าราว 2% ทำให้ Dollar Index อ่อนค่าลงมาบริเวณ 113 จุด โดยรวมเป็นปัจจัยหนุนฝั่งตลาดหุ้น โดยตลาดหุ้นสหรัฐ Rebound แรง อิงจากดัชนี Dow Jones +1.9%DoD, NASDAQ +2.05% โดยปรับขึ้นทุก Sector โดยเฉพาะกลุ่ม Energy +4.4%(หนุนจากราคาน้ำมันดิบโลกขึ้นแรง อิง Brent +3.5% ปิดที่ 89.3 เหรียญแรงหนุนจาก Dollar ที่อ่อนค่าช่วงสั้น, พายุเฮอร์ริเคน Ian เข้าสู่อ่าวเม็กซิโกแหล่งผลิตน้ำมันสหรัฐ, EIA รายงานสต็อกน้ำมันสหรัฐลดลง สวนทางตลาคาดจะเพิ่ม), กลุ่ม Communication Services +3.2%, Consumer Discretionary +2.8% ฯลฯ   ส่วนประเด็นอื่นๆ ข่าว Apple ประกาศระงับแผนเพิ่มการผลิต iPhone 14 จำนวน 6 ล้านเครื่องในช่วงครึ่งหลังของปีนี้  KS คาดกระทบกลุ่มอิเล็กทรอนิกส์, กลุ่ม Gadget
ในประเทศ :  SET Index เมื่อวานปิด 1599.23 จุด(-0.7%DoD) Sector ที่ปรับลงหลักๆ คือ กลุ่มพลังงาน PTTEP-1.5%, PTT -4.7% ขึ้น XD, กลุ่มปิโตรเคมี PTTGC -3%  ส่วน Sector ที่ขึ้นเด่นคือกลุ่มโรงพยาบาล  BDMS +1.7%  กลุ่มส่งออกอาหาร TU+6.8%  ส่วนประเด็นที่เป็น Highlight คือ “ผลประชุม กนง.” สรุปมีมติเอกฉันท์ปรับขึ้นอัตราดอกเบี้ยนโยบาย  0.25% เป็น 1% และช่วงเย็นเมื่อวานธนาคารพาณิชย์ทยอยปรับอัตราดอกเบี้ยเงินฝากและเงินกู้เพิ่มขึ้นตามเริ่มจาก BBL ปรับขึ้นอัตราดอกเบี้ยเงินฝาก 0.15-0.50% ต่อปี ส่วน อัตราดอกเบี้ยเงินกู้ MLR, MOR, MRR ปรับขึ้น 0.4%/0.375%/0.3% ตามลำดับ มีผล 29 ก.ย.65 เราคาดว่าจะเห็น upside จากการปรับอัตราดอกเบี้ยที่ 3% ต่อประมาณการกำไรของ BBL ในปี 2566 ของเรา  และคาดธนาคารพาณิชย์อื่นๆจะทยอยขยับตาม   ส่วนมุมมองเศรษฐกิจของ ธปท. ออกมาในโทนบวก คือ
1.) คาดเงินเฟ้อไทยเริ่มคลี่คลาย คาด เดือน ส.ค. คือจุด peak ทำให้คาดอัตราดอกเบี้ยไทยจะขึ้นแบบค่อยเป็นค่อยไป
2.) ปัจจัยขับเคลื่อนเศรษฐกิจไทยจะมาจากการบริโภคและท่องเที่ยว
3.) ประเด็นเรื่องค่าเงินบาทที่อ่อน มองอ่อนค่าสอดคล้องกับในภูมิภาค และไทยมีเงินทุนสำรองเพียงพอรับมือกับเงินทุนไหลออก
ประเด็นที่ต้องติดตาม
ต่างประเทศ : ยังไม่มีปัจจัยอะไรใหม่จากที่เคยนำเสนอ โดยให้น้ำหนักเรื่องเดิม คือ เดือน ต.ค. ติดตามตัวเลขเศรษฐกิจสหรัฐ สำคัญคือ 7 ต.ค. ตัวเลขแรงงานสหรัฐ,  13 ต.ค. ตัวเลขอัตราเงินเฟ้อสหรัฐ  เดือน ก.ย. และฝั่งจีน ติดตามการประชุมสมัชชาใหญ่ของพรรคคอมมิวนิสต์จีน วันที่ 16 ต.ค.
ในประเทศ : Key สำคัญคือ วันพรุ่งนี้ติดตามศาลรัฐธรรมนูญจะนัด บ่ายสามโมงชี้ปมวาระ 8 ปีนายกฯ
กลยุทธ์การลงทุน : KS ประเมินตลาดหุ้นไทยวันนี้ Rebound  โดยแรงหนุนจาก
1.) กลุ่มพลังงานเป็นกลุ่มที่หนุนจากราคาพลังงานที่ปรับขึ้น
2.) Sentiment จากตลาดหุ้นต่างประเทศที Rebound ตามฝั่งสหรัฐ  อย่างไรก็ตามคาดตลาดหุ้นยังไม่กลับเป็นขาขึ้น  แต่คาดจะแกว่งตัวออกข้างเพื่อรอตัวเลขเศรษฐกิจสหรัฐ กลางเดือน ต.ค. ยังคงประเมิน แนวรับสำคัญคือ 1585 จุด
ประเมินตลาดหุ้นไทยวันนี้คาด 1595 -1615 จุด หุ้นแนะนำ SCB, BE8
Top pick : 
SCB(ราคาทางพื้นฐาน 152.0 บาท)
1.) การปรับขึ้นอัตราดอกเบี้ยทุก 25bps จะเป็น upsides ต่อกำไรปี 2023 ของธนาคาร SCB +2%
2.) โดยจากสถิติการประชุม กนง.ในรอบที่ขึ้นดอกเบี้ยฯ อาทิ รอบล่าสุด 10 ส.ค. หุ้นกลุ่มธนาคารจะ Out perform หลังการประชุม 1 สัปดาห์ โดยปรับขึ้นเฉลี่ย 2%
BE8(ราคาทางพื้นฐาน 57.0 บาท)
1.) คาดรายได้ในปี 2565 สดใสจาก backlog ที่แข็งแกร่ง เราคาดว่ายอด backlog ของ BE8 ณ ไตรมาส 2/2565 อยู่ที่ 520 ลบ.
2.) คาดวันนี้จะได้ Sentiment บวกตามหุ้น Tech สหรัฐที่ Rebound
รายงานตัวเลขเศรษฐกิจ
วันพฤหัสฯ ติดตามตัวเลขผลผลิตภาคอุตสาหกรรมของไทยเดือน ส.ค. คาด +11.2% YoY ตัวเลขเงินเฟ้อของเยอรมัน เดือน ก.ย. คาด +1.1% MoM และ +9.5% YoY ตัวเลขการขอรับสวัสดิการว่างงานรายสัปดาห์ของสหรัฐฯ คาด 215K ถ้อยแถลงของ Fed Lane, Fed Mester, และ Fed Daly
วันศุกร์ ติดตามศาลรัฐธรรมนูญจะนัด 30 ก.ย. บ่ายสามโมง ชี้ปมวาระ 8 ปีของนายกฯ ตัวเลขดุลบัญชีเดินสะพัดเดือน ส.ค. ของไทย คาด -4.8 พันล้านเหรียญสหรัฐฯ ตัวเลข NBS Manufacturing PMI ของจีนเดือน ก.ย. คาด 49.8 จุด (+0.8% MoM) ตัวเลข Caixin Manufacturing PMI ของจีนเดือน ก.ย. คาด 49.8 จุด (+0.6% MoM) ตัวเลข NBS Non manufacturing PMI ของจีนเดือน ก.ย. คาด 52.8 จุด (ทรงตัว MoM) ดัชนีความเชื่อมั่นผู้บริโภคของญี่ปุ่นเดือน ก.ย. คาด 34 จุด (+4.6% MoM) ตัวเลข Retail Sales เดือน ส.ค. ของเยอรมัน คาด -1% MoM และ -5.1% YoY ตัวเลขเงินเฟ้อของยูโรโซน เดือน ก.ย. คาด +1% MoM และ +9.6% YoY ตัวเลขอัตราการว่างงานของยูโรโซน เดือน ส.ค. คาด 6.6% ตัวเลข Personal income ของสหรัฐฯ เดือน ส.ค. คาด +0.3% MoM ตัวเลข Personal spending ของสหรัฐฯ เดือน ส.ค. คาด +0.2% MoM ตัวเลข PCE Price index เดือน ส.ค. คาด +0.1% MoM และ +6.2% YoY ตัวเลข Core PCE Price index เดือน ส.ค. คาด +0.4% MoM และ +4.7% YoY ตัวเลข Michigan Consumer Sentiment Index เดือน ก.ย. คาด 59.5 จุด (+2.2% MoM)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #KSecurities #ลงทุน #Investment #KSTODAY